«Ազատության» հետ զրույցում Դավիթ Բաբայանը նաև հետևյալ դիտարկումն արեց՝ միջազգային հարթակներում հակամարտության կողմերի համար կազմակերպվող ամեն հանդիպումից հետո Ադրբեջանի իշխանությունները նման քայլի են դիմում։ Բաբայանը հիշատակեց նաև Հայաստանի նախագահ Սերժ Սարգսյանի երեկ ունեցած ելույթը Եվրոպայի խորհրդի Խորհրդարանական վեհաժողովի նստաշրջանում։ Սարգսյանը պատասխանելով ադրբեջանցի պատգամավորի հարցին՝ ասել էր․ «Դուք ուզում եք Ադրբեջանի կազմ վերադարձնել Ղարաբաղը։ Ցավոք սրտի, այլատյացությունն Ադրբեջանում այնքան է զարգացել, որ արդեն դուք բացահայտ հայտարարում եք, որ Ղարաբաղը ձեզ պետք է առանց հայերի, անհնար է, դա երբեք չի լինելու»։